Einnig verða settar upp tvær nýjar sögusýningar í Löngubúð og Þórbergssetri sem fjalla um mannaferðir og fyrstu búsetu manna á svæðinu , papa , landnámið og tengingar íbúa Suðausturlands við höfðingjaættir á Norðurlöndum á fyrstu öldum Íslandsbyggðar . Í allt sumar verður síðan hægt að koma við á öllum helstu söfnum og gestastofum á svæðinu og nálgast bækling um söguslóðina . . Síðan er bara að leggja af stað , njóta fræðslu á hverjum stað , ýmist af fræðsluskiltum úti í náttúrunni eða með heimsóknum á söfn , sýningar og í gestastofur . Allir eru velkomnir á opnunarhátíð í Löngubúð og Þórbergssetri , en panta þarf sérstaklega í ferðina í Papey kl 14:00 laugardaginn 6. júní . Opnun söguslóðar í Löngubúð og formleg opnun verkefnisins Söguslóðar á SuðausturlandiLaugardagur 6. júní 11:00 Opnun söguslóðar í Löngubúð 11:30 Ingimar Sveinsson ávarpar samkomuna 11:50 Papar fyrir vestan haf og sögulegur bakgrunnur þeirra : Marteinn H Sigurðsson 12:20 Léttar veitingar , súpa og brauð 12:50 Keltnesk orð og örnefni , Þorvaldur Friðriksson fréttamaður 13:20 Sýningar skoðaðar 14:00 Ferð til Papeyjar Opnun söguslóðar í Þórbergssetri og formleg opnun verkefnisins Söguslóðar á Suðausturlandi Sunnudagur 7. júní 11:00 Opnun söguslóðar í Þórbergssetri 11:30 Papar fyrir vestan haf og sögulegur bakgrunnur þeirra : Marteinn H Sigurðsson 11:50 Rögnvaldur Eysteinsson jarl af Mæri og synir hans : Fjölnir Torfason 12:20 Léttar veitingar , kjötsúpa , kökur og kaffi 12:50 Keltnesk orð og örnefni , Þorvaldur Friðriksson 13:20 Sýningar skoðaðar 14:00 Ferð í Papbýli